

OTSUS

|  |  |
| --- | --- |
| Kiiu | 16. aprill 2025 nr 11-4/1193-1 |

**Avaliku ürituse korraldamise luba**

Mait Tõnisson, kes on Orienteerumisklubi TON esindaja, on 15.04.2025 esitanud Kuusalu Vallavalitsusele avaliku ürituse korraldamise loa taotluse (reg 15.04.2025 nr 11-4/1193), mille kohaselt soovib teate esitaja korraldada Kuusalu vallas, Kuusalu alevikus, lauritsaplatsil ja Kuusalu aleviku ümbruses metsaalal ürituse „Tallinna Orienteerumisneljapäevak“.

Eeldatav osalejate arv üritusel on märgitud 400. Parkimine on korraldatud Kuusalu alevikus lauritsaplatsil. Kinnistu omanik on ürituse toimumise kooskõlastanud.

Lähtudes eeltoodust ja võttes aluseks 5.02.2024 käskkirja nr 2-5/1 „Kultuuri- ja sporditöö spetsialisti ametijuhendi kinnitamine“ ning Kuusalu Vallavolikogu 25.05.2022 määrusest nr 12 „Avaliku ürituse korraldamise ja pidamise nõuded“

1. annan välja avaliku ürituse korraldamise loa Kuusalu valda puudutavas osas järgmistel tingimustel:

1.1 ürituse nimi: „Tallinna Orienteerumisneljapäevak“;

1.2 üritusel turvalisuse, liikluskorralduse ja avaliku korra eest vastutab:

Heiki Savitsch, [heiki@ton.ee](mailto:heiki@ton.ee), 56 480 502);

1.3 ürituse läbiviimise koht: Kuusalu vald, Kuusalu alevik lauritsaplats ja Kuusalu aleviku ümbruse metsaala;

1.4 ürituse alguse ja lõpu kuupäev ja kellaaeg:

24.04.2025 kell 17:00-21:00;

1.5 ürituse korraldaja on kohustatud:

1.5.1 tagama ürituse külastajate turvalisuse ning nõuetele vastava parkimiskorralduse ürituse toimumise ajaks (Asulavälisel teel tuleb sõiduk peatada või parkida parempoolsel teepeenral. Kui

seda nõuet ei ole võimalik täita, peab sõiduk asuma teel võimalikult paremal. Sõidukeid tohib peatada ja parkida ainult ühes reas, sõiduki pikitelg peab olema rööpne sõiduteeäärega.);

1.5.2 tagama ürituse toimumise järgselt heakorra tasemel, mis oli enne ürituse toimumist;

1.5.3 tagama üritusel meditsiinilise esmaabi kättesaadavuse;

1.5.4 tagama, et tema korraldataval avalikul üritustel kasutatakse toidu ja joogi serveerimiseks korduskasutatavaid anumaid ja söögiriistu;

1.5.5 tagama üritusel avaliku korra ja heakorra eeskirja nõuete täitmise;

1.5.6 tagama üritusel külastajate turvalisuse;

1.5.7 kohustatud täitma Kuusalu Vallavolikogu 25.05.2022 määruses nr 12 „Avaliku ürituse korraldamise ja pidamise nõuded“ esitatud nõudeid.

2. Otsuse peale võib esitada Kuusalu Vallavalitsusele vaide haldusmenetluse seaduses sätestatud korras 30 päeva jooksul arvates otsusest teadasaamise päevast või päevast, mil oleks pidanud otsusest teada saama või esitada kaebus Tallinna Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

3. Otsus jõustub teatavakstegemisest.

|  |  |
| --- | --- |
| (allkirjastatud digitaalselt) |  |
| Veronika Laende |  |
| kultuuri- ja sporditöö spetsialist |  |

[Veronika.Laende@kuusalu.ee](mailto:Veronika.Laende@kuusalu.ee)

6000856